	Európai Parlament
2024-2029
	[image: EP logo RGB_Mute]



<Commission>{EMPL}Foglalkoztatási és Szociális Bizottság</Commission>

<RefProc>2024/xxxx</RefProc><RefTypeProc>(INI)</RefTypeProc>
<Date>{24/10/2024}24.10.2024</Date>
<TitreType>JELENTÉSTERVEZET</TitreType>
<Titre>a 2027 utáni Európai Szociális Alap Pluszról (ESZA+)</Titre>
<DocRef>(2024/xxxx(INI))</DocRef>
<Commission>{EMPL}Foglalkoztatási és Szociális Bizottság</Commission>
Előadó: <Depute>Marit Maij</Depute>


PR_INI
TARTALOM
Oldal
AZ EURÓPAI PARLAMENT ÁLLÁSFOGLALÁSÁRA IRÁNYULÓ INDÍTVÁNY	3
INDOKOLÁS	10
MELLÉKLET: AZON SZERVEZETEK VAGY SZEMÉLYEK JEGYZÉKE, AMELYEKTŐL, ILLETVE AKIKTŐL AZ ELŐADÓ ÉSZREVÉTELEKET KAPOTT	12

[bookmark: _Toc181951799]
AZ EURÓPAI PARLAMENT ÁLLÁSFOGLALÁSÁRA IRÁNYULÓ INDÍTVÁNY
a 2027 utáni Európai Szociális Alap Pluszról (ESZA+)

(2024/xxxx(INI))
Az Európai Parlament,
–	tekintettel az Európai Unió működéséről szóló szerződésre és különösen annak 46. cikke d) pontjára, 149. cikkére, 153. cikke (2) bekezdésének a) pontjára, 164., 175. és 349. cikkére,
–	tekintettel az Európai Szociális Alap Plusz (ESZA+) létrehozásáról szóló, 2021. június 24-i (EU) 2021/1057 európai parlamenti és tanácsi rendeletre[footnoteRef:1], [1:  HL L 231., 2021.6.30., 21. o., ELI: http://data.europa.eu/eli/reg/2021/1057/oj.] 

–	tekintettel a 9. kohéziós jelentésről szóló, 2024. március 27-i bizottsági közleményre (COM(2024)0149),
–	tekintettel a szociális jogok európai pillérére, amelyet a Tanács, a Parlament és a Bizottság 2017. november 17-én hirdetett ki és írt alá,
–	tekintettel a Bizottság „Cselekvési terv a szociális jogok európai pillérének megvalósítására” című, 2021. március 4-i közleményére (COM(2021)0102) és a foglalkoztatásra, a képzésre és a szegénység csökkentésére vonatkozóan 2030-ra javasolt kiemelt céljaira,
–	tekintettel a Parlament, a Bizottság, az Európai Gazdasági és Szociális Bizottság és a Tanács által 2024. április 16-án aláírt, a szociális jogok európai pillérének jövőjéről szóló La Hulpe-i nyilatkozatra,
–	tekintettel az európai gyermekgaranciáról szóló, 2021. április 29-i állásfoglalására[footnoteRef:2], [2:  HL C 506., 2021.12.15., 94. o.] 

–	tekintettel a „Gyerek az első – A gyermekgarancia megerősítése, két évvel annak elfogadását követően” című, 2023. november 21-i állásfoglalására[footnoteRef:3], [3:  HL C, C/2024/4212., 2024.7.24., ELI: http://data.europa.eu/eli/C/2024/4212/oj.] 

–	tekintettel az ifjúsági garanciáról szóló, 2020. október 8-i állásfoglalására[footnoteRef:4], [4:  HL C 395., 2021.9.29., 101. o.] 

–	tekintettel „A gondozással kapcsolatos közös európai fellépés felé történő elmozdulás” című, 2022. július 5-i állásfoglalására[footnoteRef:5], [5:  HL C 47., 2023.2.7., 30. o.] 

–	tekintettel a 2020 utáni időszakra vonatkozó európai fogyatékosságügyi stratégiáról szóló, 2020. június 18-i állásfoglalására[footnoteRef:6], [6:  HL C 362., 2021.9.8., 8. o.] 

–	tekintettel „A fogyatékossággal élő személyek egyenlő jogai felé” című, 2022. december13-i állásfoglalására[footnoteRef:7], [7:  HL C 177., 2023.5.17., 13. o.] 

–	tekintettel az EU-ban a hajléktalanság arányának kezeléséről szóló, 2020. november 24-i állásfoglalására[footnoteRef:8], [8:  HL C 425., 2021.10.20., 2. o.] 

–	tekintettel a mindenki számára elérhető tisztességes és megfizethető lakhatásról szóló, 2021. január 21-i állásfoglalására[footnoteRef:9], [9:  HL C 456., 2021.11.10., 145. o.] 

–	tekintettel a munkahelyteremtésről – az igazságos átmenetről és a környezeti-társadalmi hasznossággal járó befektetésekről szóló, 2023. november 23-i állásfoglalására[footnoteRef:10], [10:  HL C, C/2024/4224., 2024.7.24., ELI: http://data.europa.eu/eli/C/2024/4224/oj.] 

–	tekintettel az uniós nemi esélyegyenlőségi stratégiáról szóló, 2021. január 21-i állásfoglalására[footnoteRef:11], [11:  HL C 456., 2021.11.10., 208. o.] 

–	tekintettel eljárási szabályzata 55. cikkére,
–	tekintettel a Regionális Fejlesztési Bizottság véleményére,
–	tekintettel a Foglalkoztatási és Szociális Bizottság jelentésére (A10‑0000/2024),
A.	mivel az Európai Szociális Alap Plusz (ESZA+) támogatja, kiegészíti és hozzáadott értéket teremt a tagállamok szakpolitikáihoz az esélyegyenlőség, a munkaerőpiachoz való egyenlő hozzáférés, a tisztességes és magas színvonalú munkakörülmények, a szociális védelem és a társadalmi befogadás biztosítása érdekében;
B.	mivel az ESZA+ az egyetlen olyan uniós alap, amely elsősorban a szociálpolitikákra összpontosít, és ezért önmagában egyedülálló, és a kohéziós politikával együtt rendkívül hatékony a társadalmi befogadás elérésében;
C.	mivel a különböző kiszolgáltatott csoportoknak – például a szegénységben élő nőknek, a migráns munkavállalóknak, a gyermekeknek, a fogyatékossággal élőknek és az időseknek – eltérő szükségleteik vannak; mivel a digitális és zöld átállásra nagy szükség van, ugyanakkor kihívásokat is jelent minden ember és munkavállaló számára, és mivel e törekvés sikere érdekében az EU-nak olyan igazságos átmenetet kell biztosítania , amely nem veszíti szem elől a munkavállalókat és a kiszolgáltatott személyeket;
D.	mivel a piac túlzott liberalizációja miatt a tisztességes lakhatás elérhetősége és megfizethetősége csökken; mivel az EU-ban először lesz a lakhatási válságok kezeléséért felelős biztos, és 2025-ben várható az első európai megfizethető lakhatási terv;
E.	mivel az európai gyermekgarancia célja a gyermekek társadalmi kirekesztésének megelőzése és leküzdése a magas színvonalú kisgyermekkori neveléshez és gondozáshoz, oktatáshoz és egészségügyi ellátáshoz való tényleges és ingyenes hozzáférés, valamint az egészséges táplálkozáshoz és a megfelelő lakhatáshoz való tényleges hozzáférés biztosítása révén;
Az ESZA+ 2027 utáni alapelvei
1.	kitart amellett, hogy továbbra is az ESZA+ legyen a tagállamok, az emberek és a régiók támogatásának kulcsfontosságú és elsődleges eszköze az Unió szociális dimenziójának megerősítésében;
2.	kitart amellett, hogy az ESZA+ célja a megfelelő béreket, tisztességes munkakörülményeket, egészséges munkakörnyezetet és társadalombiztosítási jogosultságot biztosító magas foglalkoztatási szintek elérése, annak érdekében, hogy képzett, versenyképes és reziliens, a zöld és digitális kettős átállásra és a munka jövőbeli világára felkészült munkaerőt hozzanak létre, valamint hogy méltányos szociális védelmet, befogadó és összetartó társadalmakat építsenek ki a szegénység felszámolása, valamint a szociális jogok európai pillérében meghatározott elvek és kiemelt célok megvalósítása érdekében;
3.	erős, megerősített és önálló ESZA+ létrehozására szólít fel, amely jelentősen megnövelt állami támogatást nyújt a társadalmaink legszegényebbjeinek ellátását célzó meglévő eszközökhöz; ezért ragaszkodik az ESZA+ 2027 utáni finanszírozásának megduplázásához;
4.	komoly aggodalmának ad hangot a meglévő ESZA+ más alapokkal való felosztására vagy összevonására irányuló kísérletek miatt, mivel ez komoly kockázatot jelentene az ESZA+ célkitűzéseinek, valamint a szociális jogok európai pillérének és cselekvési tervének végrehajtása, valamint az ESPR kiemelt céljainak elérése szempontjából; figyelmeztet arra, hogy az alapok egységesítése vagy egyszerűsítése nem feltétlenül javítja hatékonyságukat;
5.	úgy véli, hogy az ESZA+ eltérő irányítása a szociális szempontok – többek között a foglalkoztatási és társadalmi befogadási projektek – prioritásának elvesztéséhez, valamint ahhoz vezetne, hogy a finanszírozás nem érné el a helyi szinteket és a leginkább rászorulókat, miközben növelné a források más célokra történő átcsoportosításának kockázatát;
6.	felhívja a Bizottságot és a tagállamokat, hogy biztosítsák a szociális partnerek, a civil társadalmi szervezetek és a célcsoportok képviselőinek részvételét az ESZA+ valamennyi tervezési, végrehajtási, nyomonkövetési és értékelési szakaszában, biztosítsanak megfelelő finanszírozást erre a célra, és akadályozzák meg a kisebb szereplők kizárását;
7.	megjegyzi, hogy a jelenlegi ESZA+ programot a magas inflációt és megnövekedett megélhetési költségeket okozó válságok megjelenése előtt fogadták el, és ezért nagyobb állami és szociális beruházásokat igényel, így a meglévő ESZA+ nem tudja kielégíteni a jelenlegi igényeket; felhívja a Bizottságot annak biztosítására, hogy a következő többéves pénzügyi keretben garantáljon egy átfogó, stabil és nagy volumenű, szükségleteken és jogokon alapuló költségvetést az ESZA+ számára;
8.	hangsúlyozza, hogy a 2027 utáni ESZA+-nak be kell ruháznia a tartós társadalmi kihívások kezelésébe, és tartania kell magát a jelenlegi ESZA+-ban meghatározott általános és egyedi célkitűzésekhez; hangsúlyozza az alap megosztott irányításra, egyértelmű célkitűzésekre és tematikus koncentrációra vonatkozó elveinek fontosságát, valamint azt, hogy az alap nagy részét az alap felhasználóihoz a lehető legközelebb kell elkölteni;
9.	hangsúlyozza, hogy az ESZA+ nem használható fel szükséghelyzetekre vagy válságokra való reagálásra; kitart amellett, hogy az ESZA+-t egy olyan szociális mentőeszköznek kell kiegészítenie, amely képes reagálni a társadalmi szükség- és válsághelyzetekre; felhívja a Bizottságot, hogy építsen a 2020-ban elindított, „szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE)” elnevezésű ideiglenes uniós eszköz sikerére az ideiglenes munkanélküliség elleni küzdelemben, és további késedelem nélkül terjesszen elő egy uniós munkanélküliségi viszontbiztosítási rendszert;
Célkitűzések, prioritások és költségvetés 
10.	hangsúlyozza, hogy a horizontális elveknek, például a nemek közötti egyenlőségnek, a megkülönböztetésmentességnek és a szabad mozgásnak az ESZA+ szerves részét kell képezniük; hangsúlyozza az interszekcionális megközelítés fontosságát az alap teljes kidolgozása és végrehajtása során;
11.	kitart amellett, hogy az ESZA+ programnak társadalmaink leghátrányosabb helyzetben lévő tagjait kell szolgálnia, nemtől, szexuális irányultságtól, életkortól, vallástól vagy meggyőződéstől, faji vagy etnikai hovatartozástól függetlenül – különösen a marginalizált közösségeket, például a romákat, a fogyatékossággal élőket vagy a krónikus betegségben szenvedőket, a hajléktalanokat, a gyermekeket és az időseket; hangsúlyozza, hogy az ESZA+ programnak inkluzívnak kell lennie, különös figyelmet fordítva a családok valamennyi típusára, beleértve az egyszülős családokat, a kettőnél több szülővel rendelkező családokat és a szivárványcsaládokat is;
12.	felhívja a Bizottságot, hogy a jelenlegi kihívások fényében az ESZA+ konkrét célkitűzései közé foglalja bele az igazságos átmenet előmozdítását, a migránsok – köztük a migráns munkavállalók – társadalmi-gazdasági integrációját, a nemi alapú erőszak áldozatává vált nők társadalmi befogadását és az idősek integrációját;
13.	hangsúlyozza, hogy a szociális jogok európai pillérének szegénységgel kapcsolatos céljainak elérése kihívást jelent, kivéve, ha külön támogatást fordítanak a szociális védelmi rendszerekre nehezedő nyomás és a válságok társadalmi hatásainak enyhítésére; kitart amellett, hogy a támogatást mindenki számára tisztességes életkörülmények biztosítására fordítsák, magas színvonalú alapvető szolgáltatásokhoz való hozzáféréssel; kéri, hogy a Bizottság elnökének, Ursula von der Leyennek 2024–2029-es ciklusra vonatkozó politikai iránymutatásaiban felvázolt uniós szegénységellenes stratégiát az ESZA+-on keresztül hajtsák végre, annak kötelező szegénységcsökkentési céljaival, nemzeti létminimum-indexeivel és referenciaértékként használt referencia-költségvetéseivel, többdimenziós megközelítést alkalmazva;
14.	hangsúlyozza, hogy a gyermekszegénység kezeléséhez megfelelően finanszírozott, átfogó és integrált intézkedésekre, valamint az európai gyermekgarancia nemzeti szintű végrehajtására van szükség, és kitart amellett, hogy ez az EU szegénység elleni stratégiájának központi pillérét kell képezze; megismétli korábbi kérését, hogy a 2027 utáni ESZA+ tartalmazzon egy legalább 20 milliárd eurós célzott költségvetést az európai gyermekgarancia számára; kitart amellett, hogy valamennyi tagállam ESZA+-forrásainak legalább 5%-át az európai gyermekgaranciára, legalább 10%-át pedig azon tagállamok számára kell elkülönítenie, amelyekben nagyobb a szegénység vagy a társadalmi kirekesztődés kockázatának kitett gyermekek aránya;
15.	sürgeti a Bizottságot, hogy a növekvő megélhetési és élelmezési költségekre válaszul emelje meg a társadalmi befogadásra elkülönített összeget a jelenlegi 25% fölé, és 5%-ra emelje a leginkább rászoruló személyek élelmiszersegélyére és alapvető anyagi támogatására elkülönített összeget;
16.	egyetért azzal a törekvéssel, hogy prioritásként kezeljék a lakhatási válság kezelését, és kitart amellett, hogy a 2027 utáni ESZA+-nak javítania kell a megfizethető, tisztességes, fenntartható és magas színvonalú szolgáltatásokhoz való időben történő és egyenlő hozzáférést, előmozdítva a lakhatáshoz való hozzáférést; úgy véli, hogy minden tagállamnak ESZA+-forrásai legalább 5%-át a hajléktalanság kezelésére kell fordítania;
17.	hangsúlyozza, hogy a 2027 utáni időszakra elegendő finanszírozást kell biztosítani az ESZA+ számára a mindenki számára elérhető magas színvonalú közoktatáshoz, a készségfejlesztéshez, a továbbképzéshez, az átképzéshez és az egész életen át tartó tanuláshoz, valamint a szakemberhiány kezeléséhez, biztosítva, hogy az egyének sikeresen eligazodhassanak a munkaerőpiaci átmenetekben;
18.	felszólít az ifjúsági garancia végrehajtásának támogatására irányuló erőfeszítések fokozására, az elkülönített források növelése révén minden olyan tagállam számára, amely ESZA+-forrásainak legalább 15%-át különíti el; ezzel összefüggésben megismétli a tagállamokhoz intézett azon felhívását, hogy tiltsák be a nem fizetett szakmai gyakorlatokat;
19.	hangsúlyozza annak fontosságát, hogy az ESZA+ több eltérő szükségletekkel rendelkező csoportra összpontosítson; hangsúlyozza ezért annak fontosságát, hogy támogatást biztosítsanak a migránsok – köztük a migráns munkavállalók – társadalmi-gazdasági helyzetével, a fogyatékossággal élők társadalmi befogadásával, a társadalom elöregedésével, a nőkkel és gyermekekkel, valamint a nők által vezetett háztartásokkal kapcsolatos projektekhez; ragaszkodik ahhoz, hogy a 2027 utáni ESZA+ a társadalmi befogadás egyéb szempontjait is magában foglalja, így például a lakhatást, az egészségügyi és családi körülményeket, valamint a közösségi alapú szolgáltatások támogatását;
20.	hangsúlyozza, hogy az ESZA+ foglalkoztatásra és szociális innovációra vonatkozó ága támogatást nyújt az utazó munkavállalók bizonytalan helyzetével kapcsolatban, és finanszírozást biztosít a szakszervezetekkel összefüggő tanácsadáshoz; felhívja a Bizottságot és a tagállamokat, hogy biztosítsanak állandó finanszírozást az ilyen munkavállalók számára nyújtott nemzeti és transznacionális szakszervezeti tanácsadó szolgáltatások számára;
21.	kéri, hogy az ESZA+ fokozza az európai gondozási stratégia végrehajtását azáltal, hogy közösségi alapú, személyközpontú, magas színvonalú, megfizethető és hozzáférhető gondozási rendszerek révén beruház a minőségi koragyermekkori nevelésbe és gondozásba;
22.	hangsúlyozza, hogy a szociális jogok európai pillérének végrehajtása és az európai szemeszter országspecifikus ajánlásainak való megfeleléshez szükséges reformok attól is függnek, hogy az ESZA+ határozottan támogat-e bizonyos szakpolitikai intézkedéseket, különösen a szociális jóléti rendszerek megerősítésével, az inkluzív és magas színvonalú közoktatás biztosításával, a gyermekszegénység visszaszorításával és a hajléktalanság felszámolásával kapcsolatos intézkedéseket;
23.	felhívja a Bizottságot, hogy különítsen el elegendő pénzügyi forrást a kapacitásépítésre azzal a céllal, hogy képessé tegye a szociális partnereket arra, hogy releváns szerepet játsszanak a hatáskörükbe tartozó területeken, hogy megerősítse a szociális párbeszédben való részvételi képességüket mind uniós, mind nemzeti szinten, valamint hogy fokozza a szociális partnerek fellépéseit – és foglaljon bele technikai segítségnyújtást e három célból – a tagállamok megfelelő minimális százalékarányú beruházási kötelezettsége mellett; ragaszkodik továbbá ahhoz, hogy a szociális partnerek és a civil társadalmi szervezetek számára biztosítsák a szociálpolitikai célkitűzések finanszírozásához való egyenlő hozzáférést valamennyi tagállamban;
24.	hangsúlyozza, hogy rendkívül fontos, hogy a szociális kisvállalkozások és a civil társadalmi szervezetek hozzáférjenek az ESZA+ valamennyi aspektusához; kéri, hogy a leginkább rászorulókat célzó, civil társadalmi szervezetek által végrehajtott intézkedések esetében legalább 90%-kal, a szociális vállalkozások által végrehajtott intézkedések esetében pedig legalább 70%-kal növeljék a társfinanszírozási arányt;
Az alap működése
25.	felhívja a tagállamokat annak biztosítására, hogy a regionális és helyi hatóságok és szervezetek beleszólhassanak a nemzeti költségvetésből finanszírozott projektekbe;
26.	kitart amellett, hogy az ESZA+ felhasználására vonatkozó szabályoknak biztosítaniuk és fokozniuk kell a jogállamiságnak, az uniós vívmányoknak, a legmagasabb szintű uniós szociális normáknak, a szociális jogoknak és a demokratikus elveknek való megfelelést, valamint összhangban kell lenniük a szociális jogok európai pillérével, az ENSZ fenntartható fejlődési céljaival, valamint az alapvető emberi és munkavállalói jogokkal;
27.	erős és hatékonyabb szociális feltételrendszert szorgalmaz a közbeszerzésre és a koncessziókra vonatkozó szabályokban, hatékony szankciókkal együtt; ösztönzi a Bizottságot, hogy hozzon létre az Eurostat adatait kiegészítő átfogó adatbázist, amely lehetővé teszi a foglalkoztatás, az életkörülmények és a munkaügyi kapcsolatok alakulásának időben történő és megbízható nyomon követését;
28.	felszólít az adminisztratív terhek csökkentésére, nevezetesen a forrásokhoz való hozzáférés kérelmezési eljárásainak és a szervezetek – különösen a kisebb méretűek – jelentéstételi eljárásainak egyszerűsítése révén; figyelmeztet arra, hogy az egyszerűsítés nem veszélyeztetheti a megosztott irányítás, az átláthatóság és az elszámoltathatóság alapelveit, biztosítva a közpénzek megfelelő kezelését;
29.	figyelmeztet arra, hogy nem minden ember van felkészülve a digitalizációra, és hogy ennek következtében az emberek bizonyos csoportjai – különösen a legkiszolgáltatottabbak – elszalaszthatják a finanszírozási lehetőségeket;
30.	úgy véli, hogy többet kell tenni annak érdekében, hogy a szervezetek és az emberek megismerhessék az ESZA+ által kínált összes lehetőséget; ragaszkodik ahhoz, hogy a Bizottság és a tagállamok hívják fel a figyelmet az ESZA+ által kínált lehetőségekre, tájékoztassák és tanácsokkal lássák el a szervezeteket;
°
°	°
31.	utasítja elnökét, hogy továbbítsa ezt az állásfoglalást a Tanácsnak és a Bizottságnak.

[bookmark: _Toc181951800]INDOKOLÁS
Az Európai Szociális Alap évtizedeken át tartó sikeres felhasználását és folytatását követően az Európai Szociális Alap Pluszt (ESZA+) legutóbb a 2021–2027 közötti időszakra hozták létre. Az ESZA+ célja, hogy hozzájáruljon az Európai Unió szociális menetrendjéhez, és a szociális jogok európai pillérében meghatározott elvek megvalósításának kulcsfontosságú eszköze azáltal, hogy a magas foglalkoztatási szintet, a méltányos szociális védelmet, valamint a munka jövőbeli világára felkészült, képzett és reziliens munkaerőt támogató intézkedések révén támogatja a tagállamokat, valamint a helyi és regionális önkormányzatokat az emberekbe való beruházásban. Hatékonynak bizonyult, és mindeddig emberek milliói és milliói profitáltak az ESZA+ nyújtotta lehetőségekből. 6,8 millió ember talált munkát, 14,2 millióan részesültek élelmezési segélyben, 10,3 millióan szereztek képesítést, és 3 millióan vettek részt oktatásban vagy képzésben az ESZA+ alap hozzájárulásával.
A jelenlegi program 2027-ben ér véget, ami azt jelenti, hogy át kell gondolnunk az alap jövőjét. Az előadó e jelentésének célja, hogy egyértelmű és határozott üzenetet küldjön az Európai Bizottságnak arról, hogy miként kell alakítani a jövőbeli Európai Szociális Alap Pluszt.
Egyértelművé vált, hogy – különösen a világ jelenlegi válságai miatt – kihívást fog jelenteni a szociális jogok európai pillérében meghatározott kiemelt célok megvalósítása, amelyek szerint 2030-ra a 20–64 éves népesség legalább 78%-ának foglalkoztatottnak kell lennie, az összes felnőtt legalább 60%-ának évente képzésben kell részt vennie, és legalább 15 millióval csökkenteni kell a szegénység vagy a társadalmi kirekesztődés kockázatának kitettek számát, beleértve legalább 5 millió gyermeket. 2023-ban az EU-ban közel 100 millió embert fenyegetett a szegénység vagy a társadalmi kirekesztődés veszélye, ami az Európai Unió lakosságának több mint 20%-át teszi ki. Az alacsony iskolai végzettséggel rendelkezők még nagyobb valószínűséggel vannak kitéve a szegénység vagy a társadalmi kirekesztődés kockázatának. Az EU-ban élő harmadik országbeli állampolgárok több mint 45%-át és a más uniós országban élő uniós polgárok 28%-át fenyegeti a szegénység vagy a társadalmi kirekesztődés veszélye, és a munkát vállalók mintegy 10%-a szegénységben él. Az emelkedő árak és megélhetési költségek az európai polgárokat leginkább foglalkoztató kérdések. A 2027 utáni ESZA+-t ennek az aggasztó valóságnak a figyelembevételével kell megtervezni.
Ezzel összefüggésben a jelentés hangsúlyozza, hogy rendkívül fontos, hogy az ESZA+ továbbra is képes legyen megcélozni és elérni azokat az embereket és csoportokat, akiknek a legnagyobb szükségük van az alapra, például a szegénységben élőket, az időseket, a migránsokat, a nőket, a gyermekeket, a fogyatékossággal élőket és az igazságos átmenetre szoruló személyeket. A szociális partnerekkel és a civil társadalmi szervezetekkel együtt az alapnak az Európai Unió szociális dimenziójába való beruházás révén meg kell felelnie ezen emberek igényeinek. Az alapnak hozzáférhetőnek és inkluzívnak kell lennie, és interszekcionális megközelítést kell alkalmaznia. Fontos, hogy az ESZA+ mindenfajta szociális szervezet és vállalkozás számára elérhető legyen valamennyi tagállamban és régióban. A partnerség elvét fenn kell tartani és meg kell erősíteni. Ennek elérése érdekében a jelentés az ESZA+ költségvetésének megduplázására szólít fel. 
[bookmark: _GoBack]A jelentés meghatározza továbbá az alap fő célkitűzéseit, elveit, működését és elosztását, például a gyermekgaranciára elkülönített költségvetésre vonatkozó ismételt felhívást. 

Az ESZA+ egyedülálló az európai alapok területén, mivel kifejezetten a szociálpolitikai intézkedésekre és kezdeményezésekre irányul. Ezért sürgősen felszólítjuk a Bizottságot annak biztosítására, hogy az ESZA+ továbbra is önálló alapként működjön, és ne legyen felosztva vagy összevonva más alapokkal. Az összevonás vagy a felosztás megnehezítené a szociális beruházások, a foglalkoztatási projektek és a társadalmi befogadás előtérbe helyezését, valamint a leginkább rászorulók elérését, és az előttünk álló összes kihívás mellett nem engedhetjük, hogy ez megtörténjen.

<FootprintIntro>Az eljárási szabályzat I. melléklete 8. cikkének megfelelően az előadó kijelenti, hogy az alábbi szervezetektől vagy személyektől kapott észrevételeket a jelentéstervezet elkészítése során annak bizottsági ülésen történő elfogadásáig:</FootprintIntro>

A fenti felsorolás az előadó kizárólagos felelősségi körében készült.
Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, az előadó kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.

